בכן תעו ב-22:00, האודישן הגדול.
סרט ססגוני ומוזיקלי המביא את סיפורו של המחזמר "שורת המקהלה", מרעיון שאפתני ועד לתופעה בינלאומית. כזכור, המחזמר המצליח עוסק ברקדנים בברודווי שעושים אודישן למחזמר חדש, כאשר הבמאי אמור לבחור מחצית מבין הנבחנים. הסרט התיעודי עוקב אחר הדרמה בהעלאה המחודשת של המחזמר הפופולארי, במקביל להצגת ההיסטוריה של המופע והאנשים שמאחורי המחזמר בעבר ובהווה.
בערוץ 8 ב-23:20, ז'אן מישל בסקיאט.
באמצע שנות השבעים כולם קברו כבר את הפופ ארט, אותו ז'אנר שאנדי וורהול הוביל ביד רמה בעשור הקודם. אבל אז נכנס לזירה ז'אן מישל בסקיאט, אמן הגרפיטי והצייר הניאו אקספרסיוניסטי שהחזיר לחיים את זרם האמנות האבוד בניו יורק של שנות השמונים. לקראת תצוגה גדולה שנערכה לזכרו, הסרט הזה מלווה את סיפור חייו של הנער העני מברוקלין שכישרונו הביא אותו להתחבר לוורהול וליצור איתו חברות אמיצה, אבל סופו הטרגי קטע את הקריירה המבטיחה שלו בשיאה.
בכן 2 ב-18:17, אחי, אני אוהב אותך, עם פול ראד, ג'ייסון סיגל.
בכן 2 ב-20:04, אנשים מצחיקים, של ג'אד אפטאו, עם אדם סנדלר, סת רוגן.
בכן 3 ב-22:00, פסטיבל הקולנוע של כן: פה ושם, בכורה. קומדיה משעשעת שזכתה בפרס הסרט הטוב ביותר בפסטיבל טרייבקה, ובוחנת עד כמה באמת גדול הפער בין ניו יורק לסרביה. סקסופוניסט אמריקאי כושל מניו יורק מוצא דרך קלה להרוויח קצת כסף – בחור סרבי מציע לו תשלום בכדי שייסע לבלגרד, יינשא שם לחברתו ויביא אותה עמו לארה"ב. העניינים מתחילים להשתבש במהלך שהותו בבלגרד כאשר הסקספוניסט מוצא עצמו מתאהב באמו של הבחור ששלח אותו. עם דיוויד תורנטון, מירג'נה קרקוביץ, סינדי לאופר.
בכן 4 ב-22:00, הקוּלר, עם וויליאם ה. מייסי, אלק בולדווין.
בזהב חם ב-20:05, נראתה לאחרונה, של בן אפלק, עם קייסי אפלק, איימי ראיין, מורגן פרימן.
בכיף חם ב-20:20, אל תקרא לי לבן, עם סי תומאס האוול.
בזהב חם ב-22:00, ההנגאובר.
מציצים לצ'לסי ב-E! ב-23:00.
הסמויה 5 בכן פעולה ב-23:30. עונה נוספת מתחילה היום.